S-53/2014

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 7. janúar 2014, á hendur K-kk-þgf M-kk-þgf G-kk-þgf, kennitala 000000-0000, Kleppsvegi 28, Reykjavík, fyrir eftirtalin fíkniefnalagabrot framin þriðjudaginn 1. október 2013 í Reykjavík:

1. Með því að hafa, á bifreiðastæði við Holtagarða í Reykjavík, haft í vörslum sínum í sölu- og dreifingarskyni 9,83 g af maríjúana, sem lögreglumenn fundu við leit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Með því að hafa, í bílskúr að Langholtsvegi 12 í Reykjavík, haft í vörslum sínum í sölu- og dreifingarskyni 1.563,38 g af maríjúana, sem lögreglumenn fundu við leit.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 1.573,21 g af maríjúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á kr. 85.500,- með vísan til 7. mgr. 5. gr. sömu laga, sbr. 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1987. Samkvæmt sakavottorði var hann dæmdur til greiðslu sektar vegna brots gegn lögum um ávana- og fíkniefni þann 11. maí 2005. Þann 6. september 2005 var hann dæmdur til að sæta fangelsi í 8 mánuði, en þar af voru 7 mánuðir skilorðsbundnir, vegna brota gegn 244., 245., 1. mgr. 257. og 1. mgr. 259. gr. almennra hegningarlaga og lögum um ávana- og fíkniefni. Þann 13. september 2006 var ákærði dæmdur í 3 ára fangelsi fyrir brot gegn 1. mgr. 257. og 244. gr. almennra hegningarlaga, 2., sbr. 5. og 6. gr. laga um ávana- og fíkniefni, 1. mgr. 5. gr., 1. mgr., sbr. 3. mgr., og 2. mgr. 37. gr., 2. mgr. 45. gr. og 1. mgr. 48. gr. umferðarlaga. Jafnframt var dómurinn frá 6. september 2005 tekinn upp og dæmdur með. Þá var ákærði sviptur ökurétti í 17 mánuði. Þann 9. janúar 2007 var ákærði dæmdur í 4 mánaða fangelsi fyrir brot gegn 1. mgr. 4. gr. umferðarlaga, 1. mgr. 257. gr. almennra hegningarlaga, 2. sbr. 5. og 6. gr. laga um ávana- og fíkniefni, 1. sbr. 2. mgr. 45. gr. og 1. mgr. 48. gr. umferðarlaga og 2. mgr. 257. gr. almennra hegningarlaga. Þá var ákærði sviptur ökurétti í 2 ár og 10 mánuði. Með dómum 11. apríl og 21. júní 2007 var ákærða ekki gerð sérstök refsing fyrir brot gegn 1. mgr. 48. gr. umferðarlaga og 1. mgr. 217. gr. og 1. mgr. 257. gr. almennra hegningarlaga. Ákærði gekkst undir sektargerð 29. maí 2008 vegna brots gegn 2. gr., sbr. 5. og 6. gr. laga um ávana- og fíkniefni. Hann var dæmdur 17. desember 2009 í 30 daga fangelsi fyrir brot gegn 3. mgr. 5. gr., 1., sbr. 3. mgr. 45. gr., 1. og 2. mgr. 45. gr. a., 1. mgr. 48. gr. og 1. mgr. 71. gr. umferðarlaga og 2. gr., sbr. 5. og 6. gr. laga um ávana- og fíkniefni nr. 65/1974. Hann var jafnframt sviptur ökurétti ævilangt. Þá var ákærði dæmdur 23. mars 2011 í 60 daga fangelsi fyrir brot gegn 1. mgr. 48. gr. umferðarlaga og 23. maí sama ár í 30 daga fangelsi fyrir sams konar brot. Ákærði gekkst 11. september 2012 undir sektargerð fyrir brot gegn 2. gr., sbr. 5. og 6. gr. laga um ávana- og fíkniefni. Hann var dæmdur 1. febrúar 2013 til 9 mánaða fangelsisrefsingar vegna brots gegn 1., sbr. 2. mgr. 45. gr. a og 1. mgr. 48. gr. umferðarlaga, lögum um ávana- og fíkniefni, tollalögum, lögum um innflutning dýra og vopnalögum, auk þess sem ævilöng svipting ökuréttar var áréttuð. Loks gekkst ákærðu undir viðurlagaákvörðun vegna fíkniefnalagabrots 25. september 2009. Refsing verður tiltekin eftir reglum 77. gr. almennra hegningarlaga. Til málsbóta horfir að ákærði hefur gengist greiðlega við sakargiftum. Þykir refsing ákærða hæfilega ákveðin fangelsi í 4 mánuði.

Upptæk eru dæmd 1.573,21g af marijúana og 85.000 krónur, samkvæmt lagaákvæðum sem í ákæru greinir.

Ákærði greiði 25.100 krónur í sakarkostnað.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, K-kk-nf M-kk-nf G-kk-nf, sæti fangelsi í 4 mánuði.

Upptæk eru dæmd 1.573,21g af marijúana og 85.000 krónur.

Ákærði greiði 25.100 krónur í sakarkostnað.

R-kvk-nf H-kvk-nf